Държавен вестник, бр. 102, 2013 г., стр. 9

БРОЙ  102	
Д Ъ Р Ж А В Е Н  В Е С Т Н И К 	
СТР.  9  
3. да познава работата на системите за 
управление и безопасност;
4. да е запознат с писмените процедури 
за действия при злополуки, пожар, неблаго-
приятни климатични условия, неизправност 
и повреди на съоръженията, неадекватно 
поведение на потребителите;
5. да натоварва съоръжението, съответно 
да разполага потребителите на местата за 
сядане или ползване по уговорения модел с 
най-големи/най-малки потребители в пра-
вилното положение;
6. правилно да уравновесява съоръженията, 
пренасящи потребители; 
7. да не допуска потребители, които видимо 
са в неподходящо физическо, психическо и 
здравословно състояние;
8. да предприеме всички разумни мерки за 
отстраняване на потребители, чието поведение 
показва, че не могат безопасно да ползват 
съоръжението;
9. да не допуска потребителите да ползват 
части от съоръжението, където системата за 
ограничаване на потребителите е неизправна;
10. да се увери, че всички потребители 
са в безопасност и ограничени в правилно 
положение, че на потребителите е била даде-
на информация, необходима за безопасното 
ползване на съоръжението, и че няма потре-
бители или зрители в опасните зони, преди 
да сигнализира на оператора, че е безопасно 
да задвижи съоръжението.
(2) Обслужващият персонал няма право 
да пуска съоръженията.
Чл. 26. (1) Всички електрически провод-
ници се изолират и защитават от механични 
въздействия. Съоръженията, задвижвани с 
ток, трябва да имат инсталирани предпазни 
устройства с подходяща характеристика, като 
предпазители и защити, които да прекъсват 
захранването в случаите на късо съединение, 
повреда в заземяването или при претоварване.
(2) Всички неизолирани метални конструк-
ции и части се обезопасяват срещу попадане 
под напрежение при неизправност и се зазе-
мяват съгласно изискванията на Наредба № 3 
от 2004 г. за устройството на електрическите 
уредби и електропроводните линии (ДВ, бр. 90 
и 91 от 2004 г.).
Чл. 27. Елементите на осветлението се по-
ставят така, че да не може да се достигат от 
потребители, придружители и посетители, да 
са сигурно закрепени към конструкциите, да 
са достатъчно здрави да понесат въздействията 
от вятър, сняг и земетръс, да са защитени от 
дъжд и да не са окачени на проводниците, 
освен ако проводникът е предназначен за 
тази цел.
Чл. 28. До работа с електрическите съо-
ръжения се допускат лица, които са квали-
фицирани или инструктирани по смисъла на 
чл. 154, т. 62 и 63 от Наредба № 3 от 2004 г. 
за устройството на електрическите уредби и 
електропроводните линии. 
Чл. 29. Съоръженията се пускат в действие 
само след като са извършени проверките по 
чл. 23, ал. 2, т. 5.
Чл. 30. При буря, лоша видимост или 
неблагоприятни атмосферни условия, които 
може да повлияят на работата и устойчивост-
та на съоръженията или на безопасността на 
потребителите, работата на съоръженията се 
прекратява, ако това е указано от произво-
дителя.
Чл. 31. Съоръженията, които съгласно 
указанията на производителя може да изло-
жат на риск потребители с пейсмейкъри, със 
сърдечни заболявания, със здравословно със-
тояние, което може да се влоши при ползване 
на съоръжението, както и бременни жени, се 
осигуряват допълнително с подходящи види-
ми знаци за ограничаване на ползването им.
Чл. 32. Не се допуска броят на хората, 
намиращи се на платформата за достъп,   да 
превишава предвидената им численост в 
проектната документация.
Чл. 33. Движещи се части на съоръженията, 
които са на височина, по-малка от 2,5 m, се 
обезопасяват с ограждения, възпрепятстващи 
проникването в опасната зона.
Чл. 34. (1) Маршрутите за напускане и 
евакуация от увеселителния обект са съглас-
но изискванията на Наредба № Із-2377 от 
2011 г. за правилата и нормите за пожарна 
безопасност при експлоатация на обектите 
(ДВ, бр. 81 от 2011 г.).
(2) Най-малко един изход и най-малко един 
достъп на увеселителния обект трябва да са 
подходящи за инвалидни колички съобразно 
изискванията на Наредба № 4 от 2009 г. за 
проектиране, изпълнение и поддържане на 
строежите в съответствие с изискванията за 
достъпна среда за населението, включително 
за хората с увреждания (ДВ, бр. 54 от 2009 г.).
Чл. 35. До всяко съоръжение, когато това 
се изисква от указанията на производителя, 
се осигуряват зони за изчакване, които се 
контролират чрез парапети, врати и допъл-
нително наблюдение.
Чл. 36. При съоръжения, които се придвиж-
ват по релси, местата, в които потребителите 
пресичат релсите, се маркират и обезопасяват 
срещу спъване и падане.
Чл. 37. (1) До всяко съоръжение се поставя 
информационна табела с четлив и привличащ 
вниманието надпис, който в зависимост от 
спецификата на съоръжението ясно и точно 
изразява ограниченията към потребителите, 
които са най-малко следните:
1. минимална възраст и/или минимална 
или максимална височина на потребителите;
2. допустим брой лица за едно устройство;